Proiect

Ca urmare a solicitării de emitere a acordului de mediu adresate de **COMUNA TRIFEȘTI** reprezentată de Primar Dan Marian Lupu cu sediul în comuna Trifești, sat Trifești, judeţul Neamţ, înregistrată la APM Neamț cu nr.7821/30.10.2018, în baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de analiză tehnică din data de 4.07.2019, că proiectul **“Înființare distribuție gaze naturale și branșamente în comuna Trifești, localitatea Trifești, județul Neamț”,** propus a fi realizat în comuna Trifești, sat Trifești - intravilan și extravilan*,* ***nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă****.*

**Justificarea prezentei decizii:**

 **I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului Anexa nr. 2 – pct. 3 lit.b) „instalații industriale pentru transportul gazelor, aburului și apei calde; transportul energiei electrice prin cabluri aeriene, altele decât cele prevăzute în anexa1.

-cererea de solicitare a acordului de mediu a fost făcută cunoscută publicului interesat prin publicare în ziarul "Monitorul" din 16.05.2019, afișat la sediul Primăriei Trifești în data 15.05.2019, postare pe site-ul APM Neamț (16.05.2019);

- decizia luată în cadrul ședinței Comisiei de analiză tehnică, privind etapa de încadrare, a fost adusă la cunoștința publicului prin postare pe site-ul APM Neamț la data de 08.07.2019, și prin grija titularului de proiect anunțul privind decizia a luată a fost publicată în ziarul "Monitorul" din 08.07.2019;

- nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

1. Caracteristicile proiectului:

**a) dimensiunea şi concepţia întregului proiect:** proiect de dimensiuni medii

Sistemul de alimentare cu gaze naturale va fi compus din:

1. Racord de înaltă presiune (OL, Dn 100 mm, PN 40 bar), L = 25 m

Racordul de înaltă presiune se va face în conducta de transport gaze naturale de înaltă presiune Ø 20” Onești – Racova – Gherăiești, firul 1, PN = 40 bar, proprietate a SNTGN TRANSGAZ SA Mediaș.

Suprafața de teren care va fi ocupată temporar, etapa de construire și refacere a suprafețelor de teren ocupate temporar = 25 mp.

1. Stație de Reglare – Măsurare - Predare (SRMP Trifești) în două trepte, cu debitul de 750 Nmc/h, prin care se face reducerea presiunii gazelor naturale de la înaltă la medie;

SRMP Trifești va fi amplasată pe locul unei stații existente, care deservește o conductă de gaze naturale pentru o pensiune din zonă. Cu debitul de 750 Nmc/h, PN = 40 bar, SRMP Trifești va fi amplasată în extravilanul localității Trifești, la circa 250 m distanță față de limita intravilanului acestei localități, în vecinătatea și pe partea dreaptă a drumului comunal DC90, în sensul dinspre DN2 spre localitatea Trifești.

Suprafața de teren care va fi ocupată permanent = 100 mp (teren agricol), proprietate publică.

-Va fi montată pe o platformă betonată şi va fi protejată printr-o împrejmuire din plasă de sârmă prinsă pe stâlpi metalici;

-Va fi complet echipată şi montată într-un cofret metalic;

**3.** Rețea de distribuție de presiune redusă (0,05 - 2 bar) care va alimenta cu gaze naturale consumatorii din localitatea Trifești, cu lungimea totală de 11.190 m, sistem de distribuție de tip ramificat, amplasat pe laturile drumurilor localității Trifești.

Rețeaua de distribuție de presiune redusă Trifești va fi realizată din:

* Țevi din polietilenă de înaltă densitate PE 100, SDR 11;
* Țevi de oţel SR EN 10208.

Ţevile din oțel vor fi folosite numai la:

* Executarea conductelor montate aerian, traversarea diferitelor obstacole (drumuri, cursuri de ape);
* În terenuri instabile care prezintă pericol de alunecări, mlăştinoase şi terenuri sensibile la înmuiere;
* Tuburile protectoare.

Traseul conductelor de distribuție va fi pe cât posibil rectiliniu.

La principalele intersecţii ale conductelor de distribuţie și la subtraversări vor fi montate robinete din polietilenă sau din oţel în funcţie de considerentele tehnice şi economice:

Pentru depistarea eventualelor scăpări de gaze naturale, pe traseul conductelor vor fi montate răsuflători din 50 în 50 m. Răsuflătorile vor fi de tip "spaţiu verde" fiind fixate în beton.

Suprafața de teren care va fi ocupată temporar (etapa de construire și refacere a suprafețelor de teren ocupate temporar) de rețeaua de distribuție care va alimenta cu gaze naturale consumatorii din localitatea Trifești = 9.950 mp (drum, ape), proprietate publică, din care:

* Extravilan – 250 mp;
* Intravilan – 9700 mp.

**4.** Circa 550 de branșamente la rețeaua de distribuție gaze naturale de presiune redusă.

- Traseul fiecărui racord va fi rectiliniu, perpendicular pe conducta de distribuție;

- Racordurile vor fi montate pe teren aparținând domeniului public (drum și spațiu verde), având panta către conducta la care se racordează.

- Cele circa 550 de racorduri (branșamente) vor ocupa temporar (etapa de construire și refacere a suprafețelor de teren ocupate temporar) circa 1.700 mp, teren aparținând domeniului public (drum, spațiu verde, rigole, podețe).

Cursurile de apă care vor fi traversate sunt:

*Râul Valea Neagră*:

* Pe drumul comunal DC90, la intrarea în localitatea Trifești dinspre DN2 - supratraversare cu lungimea de 30 m, prin ancorarea conductei de structura podului Cotu Luncii (2);
* În zona drumului județean DJ157 - subtraversare cu lungimea de 6 m, prin foraj orizontal dirijat;
* Pe drumul comunal DC91 - supratraversare cu lungimea de 20 m, prin ancorarea conductei de structura podului;

*Ravenă fără curs de apă (Valea Zăpodiei - C2)*

- Supratraversare cu lungimea de 30 m, prin ancorarea conductei de 2 piloni, de o parte și de alta a podețului existent.

**b) cumularea cu alte proiecte existente şi/sau aprobate:** nu este cazul;

**c) utilizarea resurselor naturale, în special a solului, a terenurilor, a apei şi a biodiversităţii:**

* Pentru realizarea proiectului se vor utiliza materiale de construcţii (nisip, agregate naturale sortate/nesortate, după caz);
* Proiectul nu implică utilizarea resurselor de care depinde diversitatea biologică din zonă (exploatarea apelor subterane şi de suprafaţă, extracţia agregatelor minerale, defrişări, inundare terenuri, pescuit, vânătoare, colectare plante);

**d) cantitatea şi tipurile de deşeuri generate/gestionate:**

- în perioada de realizare a lucrărilor de construcții și montaj*:* - deșeuri din activitatea de construire (deșeuri din construcții -cod 17 xx xx și deșeuri municipale -cod 20 03 01, deșeuri din ambalaje cod 15 01 xx, etc.);

- deşeurile rezultate în perioada lucrărilor de execuţie vor fi stocate temporar selective, pe categorii și ulterior vor fi predate către un operator autorizat să presteze servicii de salubrizare sau de preluare/ transport/ eliminare/ valorificare deşeuri reciclabile.

-în situația unor scurgeri accidentale de combustibili sau uleiuri de la utilajele utilizate în construcții sau de la mijloacele de transport se va interveni imediat cu material absorbant, ulterior se va curăța zona și deșeul astfel rezultat, deșeu cu conținut de substanțe periculoase, va fi stocat separat într-un recipient adecvat și va fi predat către un operator autorizat să gestioneze această categorie de deșeu.

 În situația apariției altor deșeuri decât cele de mai sus, neidentificate inițial, prin grija titularului, constructorul are obligația încadrării corecte, sub aspectul codului de deșeu, și gestionării corespunzătoare până la predarea lor unor agenți economici autorizați să execute activități de colectare/ transport în vederea eliminării/ valorificării deșeurilor și resturilor.

**e) poluarea şi alte efecte negative:**

- în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport materiale de construcții și deșeuri, pulberi -particule de praf antrenate de vânt pe perioada desfășurării operațiunilor de excavare/umplere;

 - surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului de investiții;

 - surse de emisii poluante după punerea în funcțiune a proiectului -nu este cazul.

 - surse de poluare fonică după punerea în funcțiune a proiectului – nu este cazul.

În vederea limitării acestora și a reducerii impactului asupra mediului vor fi respectate ,,**Condițiile de realizare a proiectuluiˮ,** impuse prin prezentul act administrativ;

 **f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:** nu sunt identificate. Se va avea în vedere o organizare de șantier corespunzatoare și adecvată care să asigure evitarea oricăror posibile accidente (fără a se limita la acestea: îngrădirea și semnalizarea zonelor de lucru, nu se vor lăsa la sfârșitul zilei de lucru porțiuni de lucrări începute și neterminate care ar putea genera accidente, etc.); se va respecta legislația în vigoare în domeniul protecției muncii;

**g) riscurile pentru sănătatea umană - de exemplu, din cauza contaminării apei sau a poluării atmosferice**: riscul ataşat exploatării conductelor destinate gazelor naturale se consideră acceptabil atâta timp cât tubulatura lor şi elementele componente amplasate pe aceasta îşi păstrează etanşeitatea şi nu se produc pierderi/scăpări de gaze, ca urmare, verificarea periodică a conductelor pentru *depistarea scăpărilor de gaze* reprezintă una din activităţile importante ale procesului de mentenanţă, se realizează cu aparatură adecvată şi se consemnează într-un document specific.

**2. Amplasarea proiectului**

**a) utilizarea actuală şi aprobată a terenurilor:** Conform Certificatului de Urbanism nr. 15 din data de 05.06.2018, emis de Primăria comunei Trifești, județul Neamț, terenurile care vor fi ocupate de proiect sunt situate în intravilanul localității Trifești și extravilanul comunei Trifești, aparțin domeniului public al Consiliului Local Trifești. Categoria de folosință: drum, ape, zone verzi, agricol (100 mp pentru amplasarea SRMP Trifești).

Conform adresei nr. 3542/15.05.2019 a Direcției pentru Agricultură Județeană Neamț: “În situația în care lucrările se vor desfășura pe teren agricol extravilan (arabil, pășune, fâneață), în conformitate cu cap. VII art.90 din Legea fondului funciar nr.18/1991 republicată, cu modificările ulterioare, a Ordinului nr. 83/2018, art.3 din OUG nr.34/2013 și Legea nr. 86/2014, cu modificările și completările ulterioare, este obligatorie scoaterea definitivă sau temporară, după caz, din circuitul agricol al terenurilor”.

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** Cu excepția a 100 mp care vor fi ocupați permanent pentru amplasarea SRMP Trifești, suprafețele de teren care vor fi ocupate temporar vor avea aceleași folosințe ca și anterior implementării proiectului. Nu se utilizează apă în execuția/exploatarea proiectului. În zona de amplasare a conductei de distribuție a gazelor naturale, drum, de pe teritoriul ROSCI0424 Pădurea și Lacul Mărgineni nu sunt prezente, și deci nici afectate habitate și specii de interes comunitar.

**c) capacitatea de absorbţie a mediului natural, acordându-se o atenţie specială următoarelor zone:**

 1. zone umede, zone riverane, guri ale râurilor: nu se aplică proiectului;

 2. zone costiere şi mediul marin: nu se aplică proiectului;

 3. zonele montane şi forestiere: nu se aplică proiectului;

 4. arii naturale protejate de interes naţional, comunitar, internaţional: În zona de amplasare a conductei de distribuție a gazelor naturale, drum, de pe teritoriul ROSCI0424 Pădurea și Lacul Mărgineni nu sunt prezente, și deci nici afectate habitate și specii de interes comunitar.;

 5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: idem pct.4;

 6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

 7. zonele cu o densitate mare a populaţiei: nu este cazul;

 8. peisaje şi situri importante din punct de vedere istoric, cultural sau arheologic: lucrările prevăzute în proiect se vor realiza și în zona de protecție a monumentului istoric înscris în L.M.L. – Biserica Sf. Nicolae – Cod L.M.L.: NT-II-m-B-10721. A fost obținut avizul favorabil nr.134/13.11.2018 al Direcției Județene pentru Cultură Neamț.;

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:**

Soluţia recomandată prin proiect nu introduce efecte negative suplimentare asupra solului, drenajului, microclimatului apelor de suprafaţã, vegetaţiei, faunei, aerului sau peisajului. Implementarea proiectului nu produce efecte negative asupra populației, sănătății umane, biodiversității, conservarea habitatelor naturale, a florei și a faunei sălbatice, terenurilor, solului, folosințelor, bunurilor materiale, calității și regimului cantitativ al apei, calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente si nu existã riscul ca în perioada de execuţie a modificarilor sã aparã efecte negative dacă sunt respectate „Condițiile de realizare a proiectuluiˮ impuse prin prezentul act administrativ și din avizele obținute;

**b) natura impactului:** pe perioada execuției lucrărilor - emisii de pulberi, zgomotul și vibrațiile din timpul lucrărilor de construcții-montaj vor crea disconfort locuitorilor în vecinătatea cărora se execută lucrările;

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și/sau pulberi, limitat în mare parte la zona în care se vor realiza lucrările propuse;

**e) probabilitatea impactului:** prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului;

**f) debutul, durata, frecvenţa şi reversibilitatea preconizate ale impactului:** impactul este reversibil, temporar, se va declanșa odata cu începerea lucrărilor de construire iar intensitatea sa va fi variabilă în funcție de operațiunile executate:

* Durata de execuție a obiectivului de investiție: 24 de luni. În perioada de execuție, în cazul apariției unor eventuale poluări accidentale ce pot avea un potențial nivel scăzut, impactul negativ se va manifesta pe o perioada scurtă de timp, antreprenorul/constructorul având obligația de a interveni imediat pentru a înlătura sursa de poluare și preveni extinderea acesteia.

**g) cumularea impactului cu impactul altor proiecte existente şi/sau aprobate:** nu este cazul;

**h) posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

1. proiectul propus intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, amplasamentul acestuia fiind localizat parțial (358 m de conductă de-a lungul drumului DC91) pe raza **ROSCI0424 Pădurea și Lacul Mărgineni**, sit de importanță comunitară declarat prin Ordinul MMAP 46/2016 *privind instituirea regimului de arie naturală protejată a siturilor de importanță comunitară, ca parte integrantă a reţelei ecologice europene Natura 2000 în România* și aflat în custodia Agenției Naționale pentru Arii Naturale Protejate (A.N.AN.P.)
2. A fost obținut avizul favorabil al custodelui nr.735/18.07.2019;
3. Conform punctului de vedere al Compartimentului CFM, proiectul nu este susceptibil de a avea un impact negativ semnificativ asupra ariei protejate.

**Condiţii ce trebuie respectate pentru ca proiectul să nu afecteze în mod negativ aria naturală protejată:**

* Beneficiarul va respecta condiţiile impuse prin avizul custodelui nr. 735/18.07.2019;
* Pentru speciile de plante şi animale sălbatice terestre, acvatice şi subterane, prevăzute în anexele nr. 4 A şi 4 B, cu excepţia speciilor de păsări, şi care trăiesc atât în ariile naturale protejate, cât şi în afara lor, sunt interzise:

a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

b) perturbarea intenţionată în cursul perioadei de reproducere, de creştere, de hibernare şi de migraţie;

c) deteriorarea, distrugerea şi/sau culegerea intenţionată a cuiburilor şi/sau ouălor din natură;

d) deteriorarea şi/sau distrugerea locurilor de reproducere ori de odihnă;

e) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;

f) deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.

- În vederea protejării tuturor speciilor de păsări, inclusiv a celor migratoare, sunt interzise:

a) uciderea sau capturarea intenţionată, indiferent de metoda utilizată;

b) deteriorarea, distrugerea şi/sau culegerea intenţionată a cuiburilor şi/sau ouălor din natură;

c) culegerea ouălor din natură şi păstrarea acestora, chiar dacă sunt goale;

d) perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor prezentei ordonanţe de urgenţă;

e) deţinerea exemplarelor din speciile pentru care sunt interzise vânarea şi capturarea;

f) vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat.”

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* proiectul propus intră sub incidenţa art. 48 / 54 din Legea apelor nr. 107/1996, cu modificările şi completările ulterioare;
* conform adresei nr.3421/10.06.2019 a SGA pentru proiect nu este necesară SEICA întrucât construirea obiectivului nu are influență asupra coprurilor de apă;
* a fost emis avizul de gospodărire a apelor nr. 69/27.06.2019 de către SGA Neamț.

**Măsurile şi condiţiile de realizare a proiectului în conformitate cu Avizul de gospodărire a apelor nr. 69/27.06.2019** **emis de SGA Neamț sunt:**

* se va respecta proiectul înaintat spre avizare şi condiţiile impuse prin Certificatul de urbanism;
* se interzice depozitarea şi/sau aruncarea deşeurilor de orice fel pe malurile cursurilor de apă sau în albia acestora;
* se va asigura scurgerea apei în albia râului Valea Neagră pe perioada efectuării lucrărilor.
* extracţia nisipurilor şi pietrişurilor din albiile cursurilor de apă pentru executarea lucrărilor se va face numai în baza Autorizaţiei de gospodărire a apelor.

**Condiţii cu caracter general:**

 **Condițiile de realizare a proiectului**

* obţinerea tuturor avizelor precizate în Certificatul de urbanism nr. 15/05.06.2018 emis de Primăria comunei Trifești şi respectarea condiţiilor impuse prin acestea;
* respectarea condiților din avizul ANANP nr.735/18.07.2019;
* respectarea tuturor prevederilor şi cerinţelor avizelor și acordurilor obținute precum și a legislației în domeniu. respectarea  documentaţiei tehnice depuse, a condiţiilor şi prevederilor proiectului de execuţie;
* titularul are obligația de a notifica în scris APM Neamț despre orice modificare survenită asupra proiectului și ori de câte ori va exista o schimbare de fond a datelor care au stat la baza eliberării prezentului document;
* la terminarea tuturor lucrărilor prevăzute în proiectul de investiţii se va solicita APM Neamţ delegarea unei persoane în vederea efectuării controlului conformării cu prevederile prezentului act de reglementare. Procesul verbal întocmit se va anexa și va face parte integrantă din procesul verbal de recepție la terminarea lucrărilor;
* prezentul document nu exonerează de răpundere proiectantul şi/sau constructorul în cazul producerii unor accidente în timpul execuţiei lucrărilor sau exploatării investiţiei.

**Condiţii aferente lucrărilor de construire şi specifice organizării de şantier:**

 Organizarea de șantier este o sursă de zgomot, emisii noxe și deșeuri. Nivelul de zgomot şi vibraţii se va încadra în limitele admise prin SR 10009/2017 şi în limitele prevăzute în Ord. Ministrului Sănătăţii nr.119/2014 pentru aprobarea Normelor de igienă şi a recomandărilor privind mediul de viaţă al populaţiei.

Pentru realizarea organizării de șantier se vor avea în vedere următoarele :

* delimitarea zonelor de lucru pentru realizarea obiectivului de investiţie pentru organizarea de şantier se va amenaja pe terenul proprietate privata a beneficiarului, pe amplasamentului proiectului, pe platformă balastată care va fi utilizată ulterior pentru amanajere de platforme betonate si cele suplimentar utilizate vor fi readuse la forma initială și se vor stabili zonele de parcare a autovehiculelor şi utilajelor;
* organizarea de şantier se va realiza în interiorul amplasamentului, pe toată durata execuţiei lucrărilor, astfel încât impactul generat asupra factorilor de mediu în timpul executării lucrărilor de construcţii proiectate să fie cât mai redus;
* organizarea de şantier va fi amenajată conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare;
* apele uzate menajere se vor evacua în toalete ecologice;
* deşeurile menajere vor fi colectate ȋn pubele etanşe;
* depozitarea deşeurilor de construcţie în mod controlat, în spaţii special destinate şi amenajate şi eliminarea acestor deşeuri prin operatori autorizaţi;
* întreţinerea utilajelor şi a mijloacelor de transport în vederea evitării scurgerilor de combustibili şi uleiuri uzate pe sol;
* nu se vor stoca temporar carburanţi pe amplasament;
* se interzice executantului să efectueze depanarea mijloacelor de transport sau repararea şi întreţinerea utilajelor în amplasament;
* utilajele/mijloacele de transport nu se vor spăla în zona aferentă amplasamentului;
* depozitarea materialelor de construcţii se va face în locuri amenajate corespunzător;
* personalul executantului va fi instruit cu privire la răspunderile ce revin executantului cu privire la depozitarea şi eliminarea deşeurilor, măsurilor de protecţie şi prim ajutor etc.
* depozitarea materialelor se face in spatii si incinte special organizate si amenajate in acest scop, imprejmuite si asigurate impotriva accesului neautorizat. Constructorul are obligatia de a amenaja, dota si intretine corespunzator zonele de depozitare in locatia pusa la dispozitie de beneficiar, de a organiza descarcarea/incarcarea si manipularea materialelor, de a asigura gestiunea tuturor bunurilor aprovizionate pentru realizarea lucrarii.
* depozitele constau in spatii libere, delimitate prin imprejmuire cu gard si porti de acces dotate cu sisteme de inchidere si incuiere – pentru materialele care permit depozitarea in spatii deschise, precum si din containere magazii metalice – pentru materiale si alte bunuri care necesita astfel de conditii de inmagazinare. Produsele chimice, precum si produsele inflamabile si/sau explozibile vor fi identificate, iar pentru acestea se vor prevedea spatii separate si conditii specifice de depozitare astfel incat sa fie asigurate conditiile de securitate corespunzatoare;
* depozitarea materialelor se va face ordonat, pe sortimente si tipo-dimensiuni, astfel incat sa se excluda pericolul de răsturnare, rostogolire, incendiu, explozii etc, dimensiunile si greutatea stivelor vor asigura stabilitatea acestora;
* pentru efectuarea operatiilor de manipulare, transport si depozitare, conducatorul locului de munca care conduce operatiile, stabileste masurile de securitate necesare si supravegheaza permanent desfasurarea acestora respectand prevederile Normelor metodologice de aplicare a Legii securitatii si sanatatii in munca nr. 319/2006. Operatiunile de incarcare-descarcare se vor executa numai sub conducerea unui resposabil, instruit pentru acest scop si cunoscator al masurilor de securitate şi sănătate în muncă. Descarcarea se va face in mod ordonat, materialele asezandu-se dupa specificul lor in gramezi sau stive;
* reducerea vitezei de circulaţie pe drumurile publice a vehiculelor grele pentru transportul materialelor;
* stropirea cu apă a pământului excavat şi a deşeurilor de construcţie depozitate temporar în amplasament, în perioadele lipsite de precipitaţii;
* interzicerea eliminării necontrolate a deşeurilor în zonele din vecinătate;
* interzicerea accesului utilajelor mobile sau a vehiculelor aferente şantierului în zonele din vecinătate;
* remedierea imediată a perimetrelor cu sol contaminat ca urmare a eventualelor pierderi accidentale de produse petroliere şi eliminarea solului contaminat prin operatori autorizaţi;
* în cazul implicării unor terţe părţi în lucrările de construcţie se vor prevedea clauze contractuale cu privire la responsabilităţile ce revin acestora pentru protecţia mediului în amplasament şi în împrejurimi;
* ţinerea evidenţei gestiunii deşeurilor rezultate în perioada de realizare a lucrărilor de investiții, corespunzător codurilor de deşeuri prevăzute în anexa nr. 2 a HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*;
* predarea deșeurilor rezultate în timpul lucrărilor de investiții va fi făcută doar în baza unor contracte încheiate cu agenţi economici autorizaţi pentru activitatea de colectare/transport/eliminare/valorificare;
* se interzice depozitarea deşeurilor, de orice fel, în alte locaţii decât cele autorizate şi în condiţii care contravin normelor de protecţie a mediului şi a sănătăţii populaţiei, evitând degradarea prin depozitare îndelungată;
* menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer;
* toate echipamentele de lucru trebuie să respecte standardele referitoare la emisiile de zgomot, *privind limitarea nivelului emisiilor de zgomot în mediu*, produs de echipamentele destinate utilizării în exteriorul clădirilor;
* înainte de începerea oricăror lucrări se vor lua toate măsurile P.S.I ce se impun pentru executarea lucrărilor în condiţii de siguranţă;
* reconstrucţia ecologică: se va executa la finalizarea lucrărilor de investiţii, prin eliberarea completă a suprafeţelor aferente organizărilor de şantier, refacerea mediului deteriorat şi redarea acestora la funcţiunea iniţială;
* copertarea suprafeţelor de teren decopertate, cu stratul de sol vegetal fertil (30 cm adâncime, acolo unde există) care a fost îndepărtat de pe culoarele și platformele de lucru, depozitat temporar separat de restul materialului litologic;
* după realizarea lucrărilor de montare a conductelor, refacerea și aducerea la starea inițială, a șanțurilor de pământ sau betonate, având în vedere asigurarea adâncimii, pantei de scurgere a apelor pluviale și continuității acestora;
* refacerea malurilor râului Valea Neagră în zona de subtraversare (DJ157);
* pentru perioadele in care lucrarile nu pot fi executate datorita conditiilor meteo nefavorabile suspendarea activitatii de constructie se va face in conformitate cu legislatia in vigoare, prin anuntarea beneficiarului de catre constructor si ISC – Neamt, prin luarea masurilor care se impun.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Iulian JUGAN**

 **Întocmit, Întocmit,**

**Șef Serviciu A.A.A., Roxana SAVINA**

**Monica ISOPESCU**

 **Coordonator Comp. CFM**

 **Elena-Doinița CÂRLIG**